**Pozdravljen/-a!**

**Pred nami je že četrti teden pouka na daljavo. Kako hitro čas beži, kajne? Verjamem, da že močno pogrešaš šolo, jaz tudi. No, zaenkrat kaže, da se bomo še vsaj nekaj časa šolali na ta način. Pa nič ne de. Vzemi to kot eno novo življenjsko izkušnjo. Potrudi se delati sproti, učno snov tudi ponavljaj in utrjuj (slj, dru, nit)!!**

**Tisti učenci, ki mi še niste poslali naloge iz prejšnjega tedna, prosim, da to storite do jutri!!**

**To uro bova spoznala še eno besedilo, tokrat prozno besedilo. Sledi mojim napotkom in se »pogovarjaj« z mano, prav?**

**V času, ko se odvija dogajanje v črtici, se pravi na začetku 20. stoletja, slovenščina ni bila uradni jezik. Poskušali so jo odriniti iz javnega življenja. Prežihov Voranc, s pravim imenom Lovro Kuhar, je črtico Prvo pismo objavil v knjigi Solzice. Za otroke je poleg knjige Solzice napisal še zgodbe Čez goro k očetu, Prvi maj, Levi devžej, Tisoč in en dan in druge.**

***Pripravi berilo in zvezek za slovenščino.***

**\*\*Odpri interaktivno gradivo** na [www.radovednih-pet.si](http://www.radovednih-pet.si/) - **berilo, poišči pod proza- Prežihov Voranc- Prvo pismo in poslušaj avdioposnetek.**

**\*\*Odpri berilo na str. 124- 126:**  **Preberi odlomek in poišči nerazumljive besede**. Razlago poišči v slovarčku (Stvarna pojasnila).

**\*\*Ustno odgovori na vprašanja: \*\*\***

**- Razmisli in pripoveduj o naslovu besedila.**

 **Kaj meniš, zakaj je pisatelj tako naslovil besedilo?**

 **- Pri kateri izmed besed v naslovu pisma je Voranc naletel na težave? Zakaj?**

 **- Ali je bila mati glede zapisa kraja enakega mnenja kot oče?**

 **Kaj pomeni, *da je znala korakati, da se ni nikomur zamerila*?**

 **Kako bi se ti odločil, tako kot oče ali tako kot mati? Utemelji svoj izbor.**

 **Navedi razloge, s katerimi sta mama in oče zagovarjala svoje mnenje.**

 **- Kako si predstavljaš, da je *mama dala pismo v kuverto s tako svetostjo,***

 ***kot da bi vanjo polagala kak velik zaklad*.**

**Besedilo še enkrat preberi!**

**\*\*Čaka te še zapis v zvezek: Dopolni zapis.**

|  |
| --- |
|  **PREŽIHOV VORANC: Prvo pismo**Kraj dogajanja:Čas dogajanja:Književne osebe:Tema:Kratka obnova:  |

*Ko boš zapis končal, preveri podatke v okvirčku spodaj.*

|  |
| --- |
|  **PREŽIHOV VORANC: Prvo pismo****Kraj dogajanja**:pri pisatelju doma (na Koroškem v vasici Kotlje)**Čas dogajanja**: Vorančevo otroštvo**Književne osebe**:Voranc, mati, očeTema: Voranc piše bratu pismo v Celovec.**Kratka obnova:** Besedilo govori o Vorancu, ki je moral napisati pismo bratu, ker mu je mama rekla, naj ga napiše on. Narekovala mu je besede in ko je skoraj končal, je na koncu ponesreči naredil packo, drugega papirja pa niso imeli, da bi znova napisal pismo. Stekel je po pivnik, da bi izbrisal packo, a je ni mogel, zato je poslal kar takega. Zataknilo se mu je še pri kraju, kamor bo pismo poslano. Ali naj napiše Celovec ali Klagenfurt. Oče mu je rekel, naj napiše po slovensko Celovec.  |

*Si bil uspešen? Dobro.* ***To je to!***